EL CENTRE SOCIAL BENÀGER D'ALAQUÀS REPRÉN L'ACTIVITAT PER A LES PERSONES MAJORS I INCORPORA EL SERVEI DE DEPENDÈNCIA DE L'ÀREA DE BENESTAR SOCIAL
13/10/2021

# EL CENTRE SOCIAL BENÀGER D'ALAQUÀS REPRÉN L'ACTIVITAT PER A LES PERSONES MAJORS I INCORPORA EL SERVEI DE DEPENDÈNCIA DE L'ÀREA DE BENESTAR SOCIAL

*   13/10/2021
*   [Ajuntament](/categoria/2/0/ajuntament)
*   [Imprimir](#)
*   Compartir
*    https://www.alaquas.org/documento.asp?id\_do=20085

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20085%2F0&title=Ajuntament%20d%27Alaqu%C3%A0s.%20Premsa.EL%20CENTRE%20SOCIAL%20BEN%C3%80GER%20D%27ALAQU%C3%80S%20REPR%C3%89N%20L%27ACTIVITAT%20PER%20A%20LES%20PERSONES%20MAJORS%20I%20INCORPORA%20EL%20SERVEI%20DE%20DEPEND%C3%88NCIA%20DE%20L%27%C3%80REA%20DE%20BENESTAR%20SOCIAL)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20085/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20085/13102021whatsapp_image_2021-10-13_at_11_32_44_1__Form_4.jpg)](https://www.alaquas.org/ficheros/documentos/2021/2/20085/13102021whatsapp_image_2021-10-13_at_11_32_44_1__Form_10.jpg "<a href='https://www.alaquas.org/ficheros/documentos/2021/2/20085/13102021whatsapp_image_2021-10-13_at_11_32_44_1__Form_10.jpg' target=_blank><i class='fa fa-external-link' aria-hidden='true'></i>.EL CENTRE SOCIAL BENÀGER D'ALAQUÀS REPRÉN L'ACTIVITAT PER A LES PERSONES MAJORS I INCORPORA EL SERVEI DE DEPENDÈNCIA DE L'ÀREA DE BENESTAR SOCIAL</a>")

L'Alcalde d'Alaquàs, Toni Saura, la Regidora de Benestar Social, Elena Solís i la presidenta de l'Associació de Jubilats i Pensionistes d'Alaquàs, Francisca Márquez Moreno, han visitat hui el centre per ultimar els detalls d'aquesta reobertura. L'Ajuntament d'Alaquàs ha traslladat a aquestes dependències municipals els serveis d'Atenció a la Dependència, Salut Mental, Diversitat Funcional i Ajuda a Domicili

El Centre Social Benàger d’Alaquàs ha recuperat la seua activitat després de més de 18 mesos tancat a causa de la pandèmia generada per la Covid-19. Les instal·lacions municipals han obert ja les seues portes per a tot el públic amb novetats pel que fa a la programació i als serveis que en ell s’ofereixen.

L’Alcalde d’Alaquàs, Toni Saura, la Regidora de Benestar Social, Elena Solís i la presidenta de l’Associació de Jubilats i Pensionistes d’Alaquàs, Francisca Márquez Moreno, han visitat hui el centre per ultimar els detalls d’aquesta reobertura i ha destacat “ la responsabilitat mostrada en tota aquesta etapa per les persones majors així com per part de l’equip que forma el departament de Benestar Social de l’Ajuntament per l’esforç i el treball realitzat”.

Les instal·lacions obrin en el seu horari habitual amb tots els serveis disponibles com són la cafeteria i els jocs. Els serveis de perruqueria, barberia i podologia obriran el proper 18 d’octubre. Com a novetat, aquests dos últims sols es podran utilitzar amb cita prèvia per tal de continuar respectant les mesures sanitàries establides. La programació de tallers lúdics i culturals que ofereix l’Associació de Jubilats i Pensionistes d’Alaquàs amb la col·laboració de l’Ajuntament començarà a partir del mes de novembre amb noves activitats i nous projectes adaptats a la nova etapa.

Com a novetat, i amb l’objectiu d’oferir una millor atenció i un servei de qualitat en espais més amplis, l’Ajuntament d’Alaquàs ha traslladat a les instal·lacions del Centre Social Benàger quatre dels serveis municipals de l’Àrea de Benestar Social: el Servei d’Atenció a la Dependència, el Servei de Salut Mental, el Servei de Diversitat Funcional i el Servei d’Ajuda a Domicili. El seu trasllat permetrà descongestionar l’Edifici Cultural l’Olivar on s’ubiquen la resta dels serveis socials municipals i oferir una millor atenció en els dos centres per part de l’equip de professionals, que s’ha vist també ampliat recentment per oferir major cobertura i millor tracte personal.

Cal destacar a més que el Centre Social Benàger continuarà sent la seu també d’associacions locals i entitats com Creu Roja, Afasud, Càrites, Grup de Bolilleres i altres. Totes elles treballen en aquests moments en la seua incorporació i planificació d’activitats i serveis.